Премиерът обеща да не пипа плоския данък
6| 3735 |18.09.2009
Бойко Борисов няма да пипа плоския данък Източник: Вяра Йовева
За антикризисните мерки на кабинета премиерът Борисов подчерта че на всяка цена трябва да имаме балансиран бюджет в края на годината.
Бойко Борисов заяви още, че правителството прави всичко възможно да зашити бедните хора, но в момента да се пипа плоския данък в условията на криза е невъзможно.
Според Борисов крупните икономически проекти трябва да бъдат защитени да се знае колко струват, колко ще се печели включително и от следващите поколения. Премиерът увери представителите на медиите, че правителството води особено разумно и планово преговорите.
Пред участниците в дискусията (която се провежда в НДК) за икономическия доклад, изготвен за президента, Бойко Борисов припомни, че с преизбирането на Иван Исков за шеф на БНБ управляващите са допринесли за приемствеността и стабилността в банковата система.
Той изрази опасения, че страната не е подготвена за усвояването на еврофондовете и като пример посочи слабото усвояване на средствата от ЕС по програмата Шенген.Проблемът се отнася и до държавните институции и до общините, убеден е министър-председателят ни.
Борисов отрече слуховете, че ГЕРБ и Синята коалиция готвят лустрационни текстове за сваляне на президента и заяви, че не е чувал подобно нещо.
Борисов каза, че президентът е избран от хората, както и той самия и че е човек който цени избора на народа.„В ГЕРБ подобна теза не е обсъждана и все още не вярвам да се съберат да обсъждат подобно нещо без мен", категоричен е той.
Според Бойко Борисов става въпрос за слух или спекулация.
Плоският данък да отпадне 5| 4082 |14.09.2009 Борисов отново развърза торбата с обещания 0| 4818 |08.09.2009 Повече пари за пенсии обеща премиерът Борисов 4| 4272 |26.08.2009 Премиерът разпредели ресори на заместниците си 3| 4586 |18.08.2009